На основу члана 29 став 2 Закона о државној имовини Закона о државној имовини („Службени лист ЦГ“, бр. 21/09 и 40/11), члана 38 став 1 тачка 9 Закона о локалној самоуправи („Службени лист ЦГ“ бр. 2/18, 34/19, 38/20, 50/22 и 84/22), члана 35 став 1 тачка 9 и члана 38 став 1 Статута општине Никшић („Службени лист ЦГ - Општински прописи“, бр. 31/18 и 21/23), Скупштина општине Никшић, на сједници одржаној \_\_\_\_\_\_\_\_2023. године, донијела је

ОДЛУКУ

о давању сагласности на Одлуку Позоришног савјета Јавне установе „Никшићко позориште“, број 619/23 од 23.06.2023.године за изградњу интегрисане соларне електране на крову објекта

Члан 1

Даје се сагласност на Одлуку Позоришног савјета Јавне установе „Никшићко позориште“, број 619/23 од 23.06.2023. године за изградњу интегрисане соларне електране на крову објекта.

Члан 2

Јавна установа „Никшићко позориште“ је обавезна да обавијести орган управе надлежан за послове имовине општине Никшић о завршетку радова на изградњи интегрисане соларне електране на крову објекта, који користи ова Јавна установа.

Члан 3

Ова одлука ступа на снагу осмог дана од дана објављивања у „Службеном листу Црне Горе - Општински прописи“.

Број: 01-030-

Никшић, 2023.године

 СКУПШТИНА ОПШТИНЕ НИКШИЋ

 П Р Е Д С Ј Е Д Н И К

 Немања Вуковић,с.р.

**Образложење**

Правни основ за доношење ове одлуке је садржан у члану 29 став 2 Закона о државној имовини („Службени лист ЦГ“, бр. 21/09 и 40/11) којим је прописано да непокретним и покретним стварима и другим добрима у државној имовини, на којима одређена својинска овлашћења врши општина, располаже надлежни орган општине у складу са овим законом и Статутом.

Чланом 38 став 1 тачка 9 Закона о локалној самоуправи („Службени лист ЦГ“ бр. 2/18, 34/19, 38/20, 50/22 и 84/22) прописано је да Скупштина располаже непокретном имовином, осим у случајевима отуђења имовинских права на непокретностима непосредном погодбом, утврђеним законом којим се уређује државна имовина.

 Чланом 35 став 1 алинеја 9 Статута општине Никшић („Службени лист ЦГ - Општински прописи“, бр. 31/18 и 21/23) одређено је да Скупштина располаже имовином, а чланом 38 став 1 Статута општине Никшић прописује се које акте Скупштина доноси у вршењу послова из свог дjелокруга.

**Разлози за доношење**

Јавна установа „Никшићко позориште“ се обратила општини Никшић захтјевом за давање сагласности на Одлуку Позоришног савјета Јавне установе „Никшићко позориште“број 619/23 од 23.06.2023.године за изградњу интегрисане соларне електране на крову објекта, који користи ова Јавна установа.

У захтјеву наводе да је овај пројекат од великог значаја за ову Јавну установу јер уградњом фотонапонских панела истој ће се обезбиједити да постане самостални произвођач електричне енергије, па самим тим да ће након одређеног периода њихови рачуни за електричну енергију бити сведени на минимум.

Наиме, ЕПЦГ је покренула пројекат Солари 3000+ за домаћинства и солари 500+ за правна и физичка лица - за развој соларних система за производњу електричне енергије, којим пројектом ће иста обезбиједити субвенцију од 20 одсто за све потрошаче који задовоље услове прописане јавним позивом и квалификују се за уградњу фотонапонског система. Увиђевши шансу за спровођење програма енергетске ефикасности, Јавна установа „Никшићко позориште“ је аплицирало за овај пројекат.

Предсједник општине Никшић је донио Одлуку о одређивању локације са елементима урбанистичко техничких услова за изградњу соларне електране –локалног објекта од општег интереса. Одлуком је одређена локација за изградњу соларне електране „Никшићко позориште“, на крову истоименог објекта, укупне инсталисане снаге 60кW са уклапањем у електроенергетску мрежу. У складу са издатим условима број 30-20-7445/1 од 22.11.2022.године од стране Црногорско електродистрибутивног система, „IVкон“ ДОО Никшић је урадио идејно рјешење и Главни пројекат фотонапонског система „Никшићко позориште“, снаге 60 kV. Површина коју би заузимали соларни панели је цца 429 м2, док је вриједност инвестиције око 100.00,00 €.

Имајући у виду чињеницу да је општина Никшић оснивач Јавне установе „Никшићко позориште“, који се дијелом финансира из буџета оснивача, те да би постављањем соларних панела ова јавна установа знатно уштедјела на издацима за електричну енергију, приступило се изради ове одлуке.

Јавна установа „Никшићко позориште“ је обавезна да обавијести орган управе надлежан за послове имовине општине Никшић о завршетку радова на изградњи интегрисане соларне електране на крову објекта.

Са свега изнесеног а узимајући у обзир чињеницу да су позитивни ефекти постављања соларних панела вишеструки како са финансијског аспекта тако и са аспекта у циљу смањења емисије штетних гасова и повећања коришћења обновљених извора енергије, предлажемо да Скупштина општине Никшић усвоји овај Предлог одлуке о давању сагласности на Одлуку Позоришног савјета Јавне установе „Никшићко позориште“ број 619/23 од 23.06.2023.године за изградњу интегрисане соларне електране на крову објекта.

ДИРЕКЦИЈА ЗА ИМОВИНУ

ДИРЕКТОР

 РадосавУрошевић,с.р.